S-332/2016

Mál þetta, sem dómtekið var 20. maí síðastliðinn, var höfðað með ákæru lögreglustjórans á höfuðborgarsvæðinu, dagsettri 3. maí sl., á hendur K-kk-þgf Æ-kk-þgf Æ-kk-þgf, Reykjavík, „fyrir eftirtalin hegningarlagabrot framin í Reykjavík á árinu 2015:

I.

Fyrir líkamsárás, með því að hafa, föstudaginn 6. febrúar innandyra í verslun Rúmfatalagersins við Skeifuna 13, skallað A, í andlitið, með þeim afleiðingum að hann hlaut talsvert mar yfir nefi og nefrót, bólgu yfir nefbryggju og nefbeinabrot.

Telst brot þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

II.

Fyrir gripdeild, með því að hafa,:

1. fimmtudaginn 26. mars í verslun 66° norður við Faxafen 12, tekið tvær úlpur að samtals verðmæti kr. 157.600 og farið með þær út úr versluninni án þess að greiða fyrir vörurnar.

2. föstudaginn 15. maí í verslun Elko við Fiskislóð 15, tekið sjónvarp að verðmæti kr. 74.995 og farið með það út úr versluninni án þess að greiða fyrir vöruna.

Teljast brot þessi varða við 245. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Vegna ákæruliðar I. gerir B-kvk-nf V-kvk-nf hdl., fyrir hönd A, kröfu að ákærði verði dæmdur til greiðslu skaða- og miskabóta að fjárhæð kr. 1.011.367 auk vaxta samkvæmt 8. gr., sbr. 4. gr., laga um vexti og verðtryggingu nr. 38/2001 frá 6. febrúar 2015 og þar til mánuður er liðinn frá birtingu kröfunnar en síðan dráttarvaxta samkvæmt 9. gr., sbr. 6. gr., sömu laga frá þeim degi til greiðsludags. Einnig er gerð krafa um greiðslu þóknunar við réttargæslu að mati dómara eða samkvæmt síðar framlögðum málskostnaðarreikningi, að teknu tilliti til virðisaukaskatts á réttargæsluþóknun.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni. Ákærði hefur viðurkennt bótaskyldu en mótmælt bótakröfunni sem of hárri.

Ákærði var dæmdur í 30 daga fangelsi, skilorðsbundið til tveggja ára, 18. febrúar 2014 fyrir fjársvik. Hann hafði tvívegis áður verið sektaður fyrir þjófnað auk þess sem honum hefur verið refsað fyrir umferðar- og fíkniefnalagabrot. Ákærði hefur nú rofið skilorðið og verður sá dómur tekinn upp og dæmdur með þessu máli, sbr. 60. gr. almennra hegningarlaga. Refsing ákærða verður ákveðin samkvæmt 77. gr. sömu laga og er hún hæfileg 4 mánaða fangelsi.

Skaðabótakrafa brotaþola sundurliðast svo að krafist er miskabóta að fjárhæð 1.000.000 króna og 11.367 króna vegna útlagðs kostnaðar. Gögn hafa verið lögð fram til stuðnings kröfu vegna útlagðs kostnaðar og verður hún tekin til greina. Miskabætur eru hæfilega ákveðnar 500.000 krónur. Krafan skal ber vexti eins og í dómsorði segir. Ákærða var birt bótakrafan 19. ágúst 2015 og miðast upphaf dráttarvaxta við þann dag er liðnir voru 30 dagar frá þeim degi. Þá verður ákærði dæmdur til að greiða brotaþola málskostnað eins og í dómsorði segir.

Loks verður ákærði dæmdur til að greiða sakarkostnað og málsvarnarþóknun skipaðs verjanda síns að meðtöldum virðisaukaskatti eins og í dómsorði segir.

A-kk-nf Í-kk-nf héraðsdómari kvað upp dóminn.

D ó m s o r ð :

Ákærði, K-kk-nf Æ-kk-nf Æ-kk-nf, sæti fangelsi í 4 mánuði.

Ákærði greiði A 511.367 krónur með vöxtum samkvæmt 1. mgr. 8. gr. laga nr. 38/2001 frá 6. febrúar 2015 til 19. september sama ár en með dráttarvöxtum samkvæmt 1. mgr. 6. gr. sömu laga frá þeim degi til greiðsludags og 163.680 krónur í málskostnað.

Ákærði greiði 36.000 krónur í sakarkostnað og málsvarnarþóknun skipaðs verjanda síns, G-kk-ef S-x-x R-kk-ef hdl., 102.300 krónur að meðtöldum virðisaukaskatti.

A-kk-nf Í-kk-nf